
Anexa nr. 1 la HCL nr. _____/_________2026.


REGULAMENT 
privind stabilirea condițiilor de acces a autovehiculelor cu masa maximă autorizată peste 7,5 tone pe străzile din intravilanele localitățiilor componente, precum și a drumurilor comunale locale din comuna Vărbilău, jud. Prahova și instituirea unei taxe de acces tonaj


CAPITOLUL I DISPOZIȚII GENERALE 
Prezentul Regulament privind stabilirea condițiilor de acces a autovehiculelor cu masa maximă autorizată peste 7,5 tone pe străzile din intravilanele localitățiilor componente, precum și a drumurilor comunale locale din comuna Vărbilău, jud. Prahova și instituirea unei taxe de acces tonaj, reglementează procedurile de întocmire și de eliberare a autorizației de acces tonaj, obligațiile și sancțiunile ce se pot aplica în acest sens. 

CAPITOLUL II DEFINIȚII ȘI CLASIFICARE 
1. autovehicul cu masă maximă autorizată peste 7,5 tone (autovehicul de tonaj greu): vehicul (sau ansamblu de vehicule– dacă este cazul), a cărui masă maximă autorizată depăşeşte 7,5 tone; 
2. autorizaţie de liberă trecere: document care permite circulaţia unui autovehicul/vehicul pe o arteră rutieră de pe raza comunei Vărbilău, restricționată din punct de vedere al masei maxime autorizate; 
3. taxă autorizare acces tonaj: suma de bani percepută pentru eliberarea autorizaţiei de acces tonaj. Taxa se stabilește de către autoritatea locală, în funcţie de:
- masa totală sau pe osie;
- dimensiunile de gabarit ale autovehiculelor;
- capacitatea portantă a drumului;
- categoria drumului;
- necesitatea protejării mediului ambiant. 
4. zonă: grupare de străzi, stabilită în funcţie de caracteristici fizice (dimensiuni, geometrie, raze de curbură, capacitate portantă, mobilier stradal, etc.) care conduc la o limitare superioară a acestui autovehicul cu o anumită masă ce le tranzitează; 
5. autovehicule agabaritice: vehicule (sau ansambluri de vehicule) care depăşesc valorile maxime autorizate pe drumurile publice din Romania, din punct de vedere al maselor cât şi dimensional. 

Art. 1. Restricţionarea traficului din punct de vedere al tonajului este justificată de:
- necesitatea asigurării unui nivel ridicat de siguranţă a traficului rutier şi pietonal;
- necesitatea conservării şi protejarii mediului ambiant;
- necesitatea diminuării disconfortului produs riveranilor;
- necesitatea protejării şi administrării eficiente a infrastructurii rutiere. 
Art. 2. Accesul autovehiculelor de tonaj greu, pe raza comunei Vărbilău este semnalizat conform legii, cu indicatoare rutiere specifice (de restricţie). 
Art. 3. Reglementările privind restricțiile de tonaj pe anumite zone, se stabilesc, conform legilor în vigoare, de către autoritatea publică locală, în calitate de proprietar al drumurilor aflate în intravilanele localitățiilor componente ale comunei Vărbilău. Semnalizarea rutieră a acestor restricții, precum şi semnalizarea rutieră de orientare a participanților în trafic, se realizează prin grija autoritătii administrației publice locale.
Art. 4. Circulaţia autovehiculelor cu tonaj de peste 7,5 tone masă autorizată, pe artere cu restricţii de tonaj, este permisă numai după obţinerea unei autorizaţii de liberă trecere, eliberată de către Primăria comunei Vărbilău. 
Art. 5. Cuantumul taxei percepute pentru eliberarea autorizaţiei de liberă trecere se stabileşte de către autoritatea locală, în funcţie de tonaj, prin hotărâre de consiliu local. Taxa constituie sursă de venit a bugetului local, cu titlu de sursă de finanţare a lucrărilor de administrare, exploatare, întreţinere, reparaţii şi modernizare a drumurilor publice și se achită la caseria instituției Primăriei comunei Vărbilău, jud. Prahova. 
Art. 6. Documentele necesare pentru eliberarea autorizaţiei de liberă trecere:
- cerere de eliberare a autorizație de liberă trecere, conform Anexei nr. 1 la prezentul Regulament;
- copia certificatului de înmatriculare sau de înregistrare al autovehiculului. În lipsa certificatului se poate prezenta copia cărţii de identitate sau atestatul tehnic RAR.
- dovada achitării taxei de autorizare (chitanţa de plată achitată la casieria instituţiei sau ordin de plată vizat de bancă). 
Art. 7. Autorizația de liberă trecere se va întocmi în conformitate cu configurația prezentată în Anexa nr. 2, de către Compartimentul Urbanism din cadrul aparatului de specialitate al primarului comunei Vărbilău, jud. Prahova și trebuie să conțină obligatoriu:
- antetul instituţiei;
- denumirea documentului;
- numărul de înregistrare şi data eliberării;
- numele solicitantului;
- numărul de înmatriculare (sau de înregistrare) al autovehiculului (autovehiculelor);
- traseul explicit cu străzile pe care se permite accesul;
- data şi perioada de valabilitate;
- intervalele orare acceptate pentru efectuarea transportului (dacă e cazul);
- condiţii impuse pentru efectuarea transportului (daca e cazul);
- numărul şi data documentului de plată a taxei de autorizare (chitanţa sau ordin de plată);
- numărul Hotărârii Consiliului local referitoare la aprobarea cuantumului taxei de autorizare. 
Art. 8. Autorizaţia de liberă trecere se eliberează pe loc sau în cel mult 24 ore de la data înregistrării solicitării de eliberare, dacă sunt întrunite toate cerinţele de emitere. 
Art. 9. Autorizaţia de liberă trecere se va păstra de către şoferul autovehiculului autorizat, astfel încât să poată fi prezentată, la cerere, organelor abilitate de control. 
Art. 10. Sunt exceptate de la plata tarifului privind autorizarea de liberă trecere, următoarele categorii de autovehicule:
- autobuzele ce efectuează transport public local de pasageri;
- autovehiculele aparţinând operatorului de salubritate;
- autovehiculele ce aparţin operatorului de apă-canal, iluminat public şi alimentare cu energie electrică, de distribuţie a gazelor naturale, aflate în deplasare pentru remedierea unor situaţii urgente;
- autovehiculele ce aparţin unităţilor militare, ambulanţei, poliţiei, S.R.I., unităţilor de jandarmi, penitenciarelor şi unităţilor de pompieri, aflate în misiuni specifice;
- autovehicule de tonaj greu care aparţin unor societăți comerciale (contractori sau subcontractori), ce au contracte de investiții în curs de derulare cu Primăria comunei Vărbilău, în beneficiul primăriei;
- autovehiculelor aflate în proprietatea comunei Vărbilău. 
Art. 11. Este interzisă circulaţia autovehiculelor de tonaj greu pe teritoriul comunei în zonele în care sunt instituite restricţii de tonaj, semnalizate cu indicatoare rutiere corespunzătoare, fără a a avea la bord autorizaţia de liberă trecere, exemplarul original. 
Art. 12. Nu se eliberează autorizaţii de acces tonaj trecere în cazul restricţiilor exprese de circulaţie, impuse ocazional de către administratorul drumului (prilejuite de evenimente sportive, culturale, s.a.m.d.). 
Art. 13. Autorizaţia de liberă trecere nu dă permisiunea autovehiculului autorizat să parcheze sau să staţioneze în alte condiţii decât cele stipulate în legislaţia rutieră în vigoare. Autorizațiile nu sunt transmisibile și nu pot fi folosite în scopul staționării ori parcării pe drumurile-traseele pe care acestea au fost autorizate să circule. 
Art. 14. Este interzis accesul pe raza comunei Vărbilău şi nu se eliberează autorizaţii de liberă trecere pentru autovehicule a căror sistem de rulare provoacă distrugerea carosabilului (şenile, roţi cu crampoane metalice s.a.m.d.). 
Art. 15. Autovehiculele tip basculantă trebuie să aibă obligatoriu benele perfect etanşe, obloane de închidere la spate şi trebuie să fie acoperite cu prelate. 
Art. 16. La ieşirea din şantiere, curţi, garaje etc. roţile autovehiculelor trebuie să fie curăţate şi încărcătura bine asigurată pentru a nu se realiza depuneri de noroi sau părţi din încărcătura pe carosabil. Deţinătorii autovehiculelor au obligaţia de a verifica şi curăța, dacă este cazul, suprafaţa exterioară a autovehiculelor, respectiv a prelatei pentru a nu periclita siguranţa circulaţiei. 
Art. 17. Autovehiculele de tonaj greu, vor fi dotate, cu mijloace specifice pentru curăţarea carosabilului sau a ambientului în caz de murdărire accidentală (mătura, lopată, nisip, sursă de apă s.a.m.d.). Transportatorul este răspunzător în astfel de situaţii şi este obligat să rezolve de îndată problema prin curaţire adecvată şi readucerea întocmai la starea iniţială a zonei afectate. 
Art. 18. Transportatorul este direct răspunzător pentru stricăciunile, avariile produse caroasabilului, trotuarelor, mediului ambiant, mobilierului urban ce aparţine domeniului public sau privat al comunei Vărbilău pe parcursul efectuării cursei evidenţiate în autorizaţia de liberă trecere (inclusiv în răstimpul staţionării, parcării sau procedurii de încărcare– descărcare, efectuării de lucrări sau orice altă procedură ce ţine de acestea) şi va lua de îndată , în aceste cazuri, măsura readucerii ambientului la stare iniţială prin masuri specifice, reparatii, după caz . 
Art. 19. Este interzisă circulația autovehiculelor de tonaj greu care nu corespund din punct de vedere tehnic pentru circulaţia pe drumurile publice (emisii de gaze, scurgeri de ulei s.a.m.d.) 
Art. 20. În zilele caniculare, autorizaţia de liberă trecere se eliberează doar pentru intervalele orare în care temperatura ambientală nu este foarte ridicată. 
Art. 21. Autorizaţia de liberă trecere poate de asemenea fi limitată în timp pe anumite artere rutiere (prin excluderea sau impunere a unor intervale orare sau zile), în cazul în care din anumite motive acestea sunt extrem de aglomerate, pentru a preveni blocaje rutiere şi pentru a menţine traficul în parametri optimi de siguranţă cât şi pentru a armoniza transportul cu intervalele pentru aprovizionarea cu mărfuri alimentare şi alte bunuri de larg consum.

CAPITOLUL III SANCȚIUNI 
Art. 22. Constituie contravenţie, în măsura în care potrivit legii penale nu sunt considerate infracţiuni şi se sancţionează ca atare, următoarele fapte: 
a) circulaţia autovehiculelor de tonaj greu pe raza comunei Vărbilău fără a deţine autorizaţie de liberă trecere, cu specificaţia că aceasta trebuie să se afle la bord astfel încât şoferul să o poată prezenta organelor de control abilitate (exemplarul original, valabil); 
b) circulaţia autovehiculelor care produc distrugerea carosabilului; 
c) circulaţia autovehiculelor agabaritice fără viza Poliţiei Rutiere pe autorizaţia de liberă trecere eliberată de comuna Vărbilău; 
d) poluarea mediului prin emisii excesive de gaze de eşapament şi pierderi sau scurgeri de carburanţi/lubrifianţi; 
e) pierderile de materiale din bena/caroseria autovehiculului, circulaţia cu suprafaţa exterioară sau prelata murdare, depunerea de noroi de pe roţi pe carosabil; 
f) staţionarea sau parcarea autovehiculelor de tonaj greu pe domeniul public şi privat al comunei precum şi pe trotuare în parcuri, pe spaţii verzi, pe aleile din cartierele de locuit sau în alte locuri decât cele special amenajate şi semnalizate corespunzator, sau în alte locaţii decât cele prevăzute de legislaţia rutieră în vigoare. 
Art. 23. Contravenţiile prevăzute în prezentul Regulament, menționate la art. 22- punctele e) şi f) se sancţionează cu amendă de la 500 lei la 1.200 de lei. 
Art. 24. Contravenţiile prevăzute în prezentul Regulament, menţionate la art. 22- punctele a), b), c), d) se sancţionează cu amendă de la 1.000 lei la 2.500 lei. 
Art. 25. Contravenţiilor prevăzute la art. 22 şi art. 23 li se aplică prevederile Ordonanţei Guvernului nr. 2/2001 privind regimul juridic al contravenţiilor, cu modificările şi completările ulterioare. 
Art. 26. Contravenţiile se constată şi se sancţionează de către agenţi ai Secției de Poliţie Vărbilău, de poliția comunitară şi/sau personalul de specialitate din cadrul Primăriei Vărbilău, împuterniciţi prin Dispoziţie a Primarului comunei Vărbilău. 
Art. 27. Sancţiunea contravenţională a amenzii se va aplica contravenientului, sau în situaţia în care acesta nu este prezent, proprietarului autovehiculului sau deţinătorului în baza unui titlu legal al autovehiculului, persoană fizică sau juridică. 
Art. 28. Împotriva procesului-verbal de constatare a contravenţiei se poate depune plângere la Judecătoria Vălenii de Munte, în termen de 15 zile de la comunicare. 

Anexa nr. 1 la
 Regulament aprobat prin HCL nr. ______/__________2026. 


Către,
Primarul comunei Vărbilău, județul Prahova


Subsemnatul/a ______________________________________, domiciliat în localitatea ____________________________, str. __________________________, nr. ____, bl. _____, ap. ______, sc. _____, județul _______________, în calitate de _______________________ al societății _________________________________ cu sediul în localitatea ___________________________________, str. __________________________, nr. ____, bl. _____, ap. ______, sc. _____, județul _______________, prin prezenta solicit eliberarea unei autorizații de acces liber de circulație în localitatea ____________________________________, comuna Vărbilău, jud. Prahova pentru: autovehiculul identificat cu nr. de înmatriculare ___________________________, tipul ____________, marca ________________, având masă maximă autorizată _____________, pentru data de /perioada de_______________________, în scopul (descrierea pe scurt a motivului transportului) _______________________________________________________________________________________.


Data:									Semnătura

*Cererea va fi însoțită de: 
- copia certificatului de înmatriculare sau de înregistrare al autovehiculului;
- copia CI a solicitantului/ copia CI a celui împuternicit să realizeze transportul;
- dovada achitării taxei de autorizare. 

Anexa nr. 2 
la Regulament aprobat prin HCL nr. _____/_________2026. 

Nr. înregistrare _________/___________ 

AUTORIZAȚIE DE LIBERĂ TRECERE

Având în vedere solicitarea înregistrată sub nr. ________/________, de către dl./dna. ___________________________________ domiciliat în localitatea ____________________________, str. în __________________________, nr. ____, bl. _____, ap. ______, sc. _____, județul _______________, calitate _________________________________ de _______________________, cu sediul al în societății localitatea ___________________________________, str. __________________________, nr. ____, bl. _____, ap. ______, sc. _____, județul _______________, prin care se solicita eliberarea unei autorizații de acces liber de circulație în localitatea ____________________________________, comuna Vărbilău, jud. Prahova prin prezenta se autorizează să circule pe străzile cu restricție de tonaj pe raza comunei Vărbilău, pe următorul traseu: ____________________________________________________________________________și retur cu autovehiculul identificat cu nr. de înmatriculare _______________, tipul ___________, marca _________________________ 
Această autorizaţie este valabilă în data de/în perioada: __________________, cu respectarea condiţiilor specificate în Regulamentul privind stabilirea condițiilor de acces a autovehiculelor cu masa maximă autorizată peste 7,5 tone pe străzile din intravilanele localitățiilor componente, precum și a drumurilor comunale locale din comuna Vărbilău, jud. Prahova și instituirea unei taxe de acces tonaj, aprobat prin HCL nr. ___________. 
Autorizația nu este transmisibilă. 
Transportatorul este direct răspunzător pentru stricăciunile, avariile produse caroasabilului, trotuarelor, mediului ambiant, mobilierului urban ce aparţine domeniului public sau privat al comunei Vărbilău pe parcursul efectuării cursei evidenţiate în autorizaţia de liberă trecere (inclusiv în răstimpul staţionării, parcării sau procedurii de încărcare– descărcare, efectuării de lucrări sau orice altă procedură ce ţine de acestea) şi va lua de îndată , în aceste cazuri, măsura readucerii ambientului la stare iniţială prin masuri specifice, reparatii, după caz. 
Taxa de autorizare a fost achitată cu chit. nr. ________ în valoare de _____ lei, în conformitate cu prevedrile HCL nr. _____/_____________.

